Comunicat Oficial
23 de febrer de 2024

L’Ajuntament de l’Eliana se suma al dol oficial decretat per la Generalitat Valenciana a conseqüència de l’incendi a València.

Com a mostra de solidaritat amb les víctimes mortals del terrible accident i en suport a les famílies afectades, les banderes onejaran a mitja asta i convoca a les comissions falleres així com a tota la ciutadania a un minut de silenci en la seua memòria, a les 18 hores d'aquest divendres a les portes de l'Ajuntament.

Traslladem la nostra solidaritat i el nostre condol a les famílies de les víctimes mortals, a totes les persones afectades i el nostre suport i agraïment a tots els professionals que han treballat i estan treballant sense mesura en aquesta tragèdia.

A més, la Junta Local Fallera de l’Eliana ha decidit ajornar els actes previstos per a aquest cap de setmana a les següents dates:

1 de març: Encesa de llums a les 19:00 hores

2 de març: Crida a les 12:30 hores

10 de març: Gala Fallera a les 17:30hores

Així mateix, se suspén l'activitat cultural 'Llibres en pantalla' prevista per a aquest diumenge i totes les activitats esportives del cap de setmana.